**Csongrád Város Polgármesterétől**

Száma: Fjl/200-1/2024.

Témafelelős: Tóth-Viglási Nóra

**E l ő t e r j e s z t é s**

**Csongrád Városi Önkormányzat Képviselő-testületének**

**2024. február 28-án tartandó rendkívüli ülésére**

Tárgy: Csongrádi Óvodák Igazgatósága 4 tagintézményének humán infrastruktúra fejlesztésére pályázat benyújtása

**Tisztelt Képviselő-testület!**

TOP\_PLUSZ-3.3.1-21 kódszámú, „Gyermeknevelést támogató humáninfrastruktúra fejlesztése” című pályázat 2024. február 01. vált elérhetővé a pályázó, Csongrád Városi Önkormányzat számára.

1. **A pályázati követelmények, tartalmi elemek**

A pályázat lehetőséget biztosít önállóan támogatható tevékenységek keretében az óvodai intézmények fejlesztésére az alábbiak szerint:

* meglévő feladatellátási hely fejlesztése
* meglévő épület/helyiség felújítása, korszerűsítése (beleértve az épületgépészeti, épületvillamossági és épületszerkezeti fejlesztéseket),
* udvar, játszóudvar felújítása, kialakítása (kerítés, kert építése, javítása; zöldfelület fejlesztése, növelése, ivókút építése)
* eszközbeszerzés:
* bútorok és egyéb berendezési tárgyak (udvari játékok, utcabútorok, játéktároló), eszközök (fejlesztő eszközök) beszerzése közvetlenül az óvodai neveléshez kapcsolódóan.
* informatikai eszközök és kapcsolódó szoftverek, berendezések, IKT eszközök óvodai nevelési munkához kapcsolódóan

A pályázathoz kapcsolódó, kötelezően megvalósítandó, önállóan nem támogatható tevékenységek:

* akadálymentesítés
* infokommunikációs akadálymentesítés
* azbesztmentesítés
* energiahatékonysági és a megújuló energia felhasználás bővítése szempontok érvényesítése
* nyilvánosság biztosítása

A pályázathoz kapcsolódó, választható, önállóan nem támogatható tevékenységek:

* főzőkonyha vagy tálaló/melegítő konyha infrastrukturális fejlesztése és kapcsolódó berendezési tárgyak, eszközök beszerzése
* kerékpár támasztok és tárolók kiépítése, bővítése
* parkoló férőhely bővítése
* megújuló energiaforrások kialakítása, bővítése

Műszaki / szakmai elvárások, amelyeknek a projekt tartalmának meg kell felelnie:

* egy projekt keretében lehetőség van egy vagy több óvodai intézmény egy vagy több feladatellátási helyének fejlesztésére
* legalább egy önállóan támogatható tevékenység megvalósítása kötelező a támogatási kérelemben meghatározott feladatellátási helyenként / telephelyenként / szolgáltatásonként
* jelen felhívás keretében kizárólag bölcsődei ellátások és óvodai ellátás fejlesztése támogatott
* építési beruházás esetén helyszínrajz, vázlatrajz (jelenlegi és tervezett állapot bemutatása) és rövid műszaki leírás kötelező, melyet a támogatási kérelemmel együtt szükséges benyújtani
* akadálymentesítés – épület bővítése, felújítása, átalakítása esetén a beruházásnak az alábbi akadálymentesítési követelményeknek kell megfelelni:
* az intézményhez, szolgáltatáshoz kapcsolódóan legalább egy akadálymentes parkolót,
* az épület főbejáratának vagy egy másik bejárat akadálymentesítését (elérési útvonal biztosításával)
* legalább egy akadálymentes mosdó kialakítását (elérési útvonal biztosításával)
* rehabilitációs környezettervező szakmérnök/szakértő bevonása szükséges: a tervezés során a műszaki dokumentumok részeként akadálymentesítési tervfejezetet szükséges benyújtani. A kivitelezést követően pedig nyilatkozat szükséges az akadálymentesítés megvalósításáról.
* amennyiben a fejlesztés az óvodai ellátást nyújtó intézmény weboldalának fejlesztését is tartalmazza, kötelező az infokommunikációs akadálymentesítés projektarányos megvalósítása.
* tálaló vagy melegítő konyha fejlesztése és kapcsolódó berendezési tárgyak, eszközök beszerzése is támogatható.

1. **Előzmények / a pályázat indokoltsága:**

Az előző pályázati ciklusban már mindegyik tagintézményben történtek kisebb nagyobb felújítások, viszont az óvodai játszóudvarok felújítására eddig nem volt lehetőség.

1. **óvodai játszótéri udvarok:**

A játszótéri eszközök biztonságosságáról szóló, 78/2003. (XI. 27.) GKM rendelet tartalmazza az eszközök megfelelőségéről és azok használatáról szóló követelményeket.

A játszótéri eszköz üzemeltetőjének a játszótéri eszköz időszakos ellenőrzését kijelölt szervezettel háromévenként kell elvégeztetnie.

A játszótéri eszközök kijelölt szervezet általi ellenőrzése a biztonságossági követelményeknek való megfelelőségre, azok állapotára, telepítési feltételeinek megfelelőségére irányul.

A kijelölt szervezet által végzett ellenőrzés során megfelelőnek kell értékelni azt a játszótéri eszközt, amely megfelel a biztonságossági követelményeknek. A kijelölt szervezet által nem megfelelőnek értékelt játszótéri eszköz nem vehető használatba.

A Csongrádi Óvodák Igazgatósága tagintézményeiben legutóbb 2021-ben történt ilyen jellegű felülvizsgálat, ahol a jegyzőkönyvekben rögzítésre kerültek, hogy a tagintézmények játszótéri eszközeinek közel 90%-át használaton kívül kell helyezni, azok az eszközök nem kapták meg a megfelelőségi tanúsítványt. Az elmúlt időszakban saját forrásból kerültek beszerzésre játszótéri eszközök az egyes tagintézményekben (a megfelelőségi tanúsítvánnyal nem rendelkező eszközök pótlására), de 2023 évben, a meglévő játszótéri eszközökre alapozva, valamint a helyi igényeket figyelembe véve, a tagintézmény vezetőkkel egyeztetve elkészültek tagintézményenként a környezetrendezési tervek a játszótéri udvarokra.

1. **tálalókonyha**

Az élelmiszerláncról és hatósági felügyeletéről szóló 2008. évi XLVI. törvény 23. § (5) bekezdése előírja, hogy „Közétkeztetés kizárólag olyan létesítményből végezhető, amelyet az élelmiszerlánc-felügyeleti szerv az e törvény felhatalmazása alapján kiadott rendeletben meghatározottak szerint az élelmiszer-higiéniai, élelmiszer-biztonsági és élelmiszer-minőségi szempontok értékelése alapján minősített, vagy amelynek minősítésére irányuló eljárás folyamatban van.”

A Nemzeti Élelmiszerlánc-biztonsági Hivatal által a Csongrádi Óvodák Igazgatósága Bökényi „Napraforgó” tagóvodája tálalókonyha 2022. novemberében minősítési eljáráson esett át. A jegyzőkönyv alapján a 2019. évben végzett minősítést követően – melynek eredménye 84% volt – a tálalókonyha élelmiszer-higiéniai, élelmiszer-biztonsági és élelmiszer-minőségi állapota kismértékben romlott. A tagintézmény TOP-3.2.1-15-CS1 - Önkormányzati épületek energetikai korszerűsítése pályázat keretein belül felújításon esett át, de a pályázati forrás nem tette lehetővé a tálalókonyha felújítását.

1. **villamos hálózat felújítása, radiátorcsere:**

A villamos hálózat felújítását, valamint a radiátor cseréjét a Csongrádi Óvodák Igazgatósága Bökényi „Napraforgó” tagóvodájában tervezzük megvalósítani. Az intézményben 2008 óta jelentős elektromos felújítás nem történt. A dugalj áramköröknék nincs áram-védőkapcsoló, Mmfal alu vezetékek szereltek, a vezeték keresztmetszetek nem megfelelőek. Jelen pályázatnak köszönhetően a villamos rendszeren túl a tálalókonyha, valamint a fűtési rendszer is felújításra kerül, mely a korszerűtlen vezetékeken túl indokolja az erősáramú berendezés lehetőségekhez képest teljes felújítását.

1. **napelem:**

Csongrád Városi Önkormányzat a fenntartásában lévő intézmények tekintetében kezdeményezte az épületek energetikai korszerűsítését a meglévő szolgáltatások további fenntarthatóságának érdekében. Ennek alapján a pályázat egyik fontos célkitűzése a Csongrádi Óvodák Igazgatósága Bökényi „Napraforgó” tagóvodájában, valamint a Csongrádi Óvodák Igazgatósága Templom utcai „Delfin” tagóvodájában napelem telepítése.

Energetikai minőségtanúsítvány készült az érintett tagóvodákra, az energetikai számítások elkészültek, mely alapján napelem mindkét óvodában a tanúsítványban foglalt műszaki paraméterek alapján telepíthető.

1. **A projekt célja és tartalmi elemei**

A tárgyban hivatkozott pályázat fejlesztési területe a Csongrádi Óvodák Igazgatósága 4 tagintézményének székhelye:

* Templom utcai "Delfin" Óvoda (6640 Csongrád, Templom u. 4.-8., hrsz.: 79)
* Bokrosi "Napsugár" Óvoda (6648 Csongrád-Bokros, Gyójai u. 1., hrsz.: 10070)
* Bökényi "Napraforgó" Óvoda (6640 Csongrád, Orgona u. 26., hrsz.: 5627, 5631/27)
* Fő utcai "Platánfa" Óvoda (6640 Csongrád, Fő u. 38., hrsz.: 915, 912)

A Csongrádi Óvodák Igazgatósága egyesített intézményhez 6 tagintézmény tartozik, melyből kettő az alábbi pályázatok által került felújításra:

TOP-1.4.1-15-CS1 Bercsényi utcai óvoda felújítása

TOP-1.4.1-15-CS1 Széchenyi úti óvoda felújítása

A pályázat keretében az alábbi fejlesztések valósulnak meg az egyes tagintézményekben:

1. **Templom utcai "Delfin" Óvoda**

A pályázat az óvoda játszótéri udvarok teljes felújítását tartalmazza.

Jelenleg az óvoda pavilon rendszerű belső játszóudvara 5 különálló egységre bontva szolgál ki 6 csoportot.

A tervezési program fő elemei:

* új játszóeszközök kihelyezése
* az épített homokozók ülőfelületeinek javítása
* az esésmagasságok figyelembevételével új burkolatok kialakítása, mely időjárástól függetlenül használható és fenntartható módon üzemeltethető
* a rossz állapotú léckerítések cseréje

Ezen felül a pályázat keretében tervezetten napelem telepítése is megvalósul a jobb zöldenergia-termelés érdekében, ezáltal fenntarthatóbbá téve az intézményt.

1. **Bokrosi "Napsugár" Óvoda**

A pályázat az óvoda játszótéri udvarának teljes felújítását tartalmazza.

A cél olyan játszótéri udvar kialakítása, mely megfelel a játszótéri szabványok előírásainak.

A tervezési program fő elemei:

* új játszóeszközök kihelyezése
* az esésmagasságok figyelembevételével új burkolatok kialakítása, mely időjárástól függetlenül használható és fenntartható módon üzemeltethető
* a hulladékgyűjtők könnyű mozgatásának biztosítása
* a tetőről érkező csapadékvíz gyűjtésének és felhasználásának biztosítása

1. **Bökényi "Napraforgó" Óvoda**

A pályázat az óvoda játszótéri udvarának teljes felújítását tartalmazza.

Az udvar jelenlegi hármas tagolású beosztásának megtartása mellett tervezetten olyan korszerű játszószerek rendszere kerül kialakításra, mely megfelel a játszótéri szabványok előírásainak.

A tervezési program fő elemei:

* új játszóeszközök kihelyezése
* az épített homokozók ülőfelületeinek javítása, vagy cseréje, fenntartható módon
* az esésmagasságok figyelembevételével új burkolatok kialakítása, mely időjárástól függetlenül használható és fenntartható módon üzemeltethető
* a teraszokon a rossz állapotú gumilapok eltávolítása, új, egységes burkolat kialakítása

A fentieken túl az óvodában tervezetten a főzőkonyha és kiegészítő helységeinek felújítása, vízvezeték cserékkel, valamint konyhatechnológiai eszközök beszerzése valósul meg.

A pályázat keretében benyújtásra kerül a villamos vezeték hálózat cseréje, radiátor csere, valamint napelem telepítése.

1. **Fő utcai "Platánfa" Óvoda**

A Csongrádi Óvodák Igazgatósága saját költségvetése terhére az óvoda udvarán álló romos melléképület bontását, valamint ideiglenes kerítés létesítését valósítja meg, mely megfelelő alappal szolgál a pályázati tervezéshez.

A pályázatban benyújtásra kerül a megmaradó melléképület felújítása, tűzfal megerősítése, mely épület elegendő lenne a játékok tárolására, és egyéb, a óvoda működéséhez szükséges anyagok előírás szerinti elhelyezéséhez (pl. tisztítószerek, vegyianyagok, stb.).

A pályázat az óvoda játszótéri udvarának teljes felújítását tartalmazza.

Az udvaron a bontandó épületszárny helyén felszabaduló területtel kiegészülve olyan korszerű játszószerek rendszere kerül kialakításra, mely megfelel a játszótéri szabványok előírásainak.

A tervezési program fő elemei:

* új játszóeszközök kihelyezése
* az elbontandó épületszárny helyének hasznosítása
* az épített homokozók ülőfelületeinek javítása, vagy cseréje, fenntartható módon
* az esésmagasságok figyelembevételével új burkolatarchitektúra kialakítása, mely időjárástól függetlenül használható és fenntartható módon üzemeltethető

1. **A pályázat főbb adatai**

A támogatás formája vissza nem térítendő támogatás. A támogatott projekt támogatási intenzitása 100%.

A pályázat benyújtásának határideje: 2024. március 07.

A projekt teljes tervezett összköltsége: 295 162 740 Ft

A pályázó: Csongrád Városi Önkormányzat

A projekt tartalmazza a tervezések, az építési beruházások, a játszótéri eszközök beszerzésének és telepítésének, a villamos hálózat felújításának, a radiátorok cseréjének, a napelemek telepítésének és a tálaló konyha teljes felújításának költségét.

**Határozati javaslat**

Csongrád Városi Önkormányzat Képviselő-testülete megtárgyalta a TOP\_PLUSZ-3.3.1-21 kódszámú, „Gyermeknevelést támogató humáninfrastruktúra fejlesztése” című pályázati felhívásra a „Csongrádi Óvodák Igazgatósága 4 tagintézményének humán infrastruktúra fejlesztésére pályázat benyújtása” tárgyú előterjesztést.

1. Csongrád Városi Önkormányzat Képviselő-testülete egyetért azzal, hogy Csongrád Városi Önkormányzat támogatási kérelmet nyújtson be a TOP\_PLUSZ-3.3.1-21 kódszámú, „Gyermeknevelést támogató humáninfrastruktúra fejlesztése” című felhívásra a Csongrádi Óvodák Igazgatósága 4 tagintézményének humán infrastruktúra fejlesztésére.
2. A támogatási kérelem keretében megvalósítani tervezett projekt összköltsége bruttó: 295 162 740 Ft, azaz kettőszázmilliókilencvenötezer-egyzázhatvankettőezer-hétszáznegyven forint, amelyhez Csongrád Városi Önkormányzat 100%-os mértékű támogatást igényel.
3. A Képviselő-testület felhatalmazza a polgármestert a támogatási kérelem elkészítésére, benyújtására, valamint a támogatási kérelem benyújtásához szükséges dokumentumok aláírására.
4. Az Önkormányzat vállalja a támogatási kérelemben szereplő cél megvalósításával összefüggő jogok és kötelezettségek gyakorlását.

Felelős: polgármester

Határidő: pályázat benyújtási határideje

A határozatról értesítést kap:

1. A Képviselő-testület tagjai
2. Fejlesztési és Üzemeltetési Iroda
3. Gazdálkodási Iroda

Csongrád, 2024. február 23.

Bedő Tamás

polgármester